પાવર ઓફ માઈન્ડ અને પોઝિટિવ થિન્કિંગની ફિલોસોફીમાં પણ પોતાને સુંદર, સ્વસ્થ, સબળ, સક્ષમ, સર્વશક્તિમાન કલ્પવાનું કહ્યું છે. એમ કહે છે કે તમે જ તમારી નજરમાં મહાન નહીં હોવ તો દુનિયા થોડી તમને મહાન ગણવાની છે? તો સવાલ એ થાય કે પોતાને પોતાની નજરમાં મહાન દેખાડવા શું કરવું જોઈએ? સૌથી પહેલાં પોતાની આવડતનું લિસ્ટ બનાવો. જેમ કે હું સારો એકાઉન્ટન્ટ છું’, કે મારું જી.કે. બહુ સારું’. આવું કંઈ ન જડે તો ડરવાનું નહીં. આપણી ઘણી છૂપી ખાસિયતો હોય છે જે વિષે આપણે ખણખોદ કરી શકાય. જેમ કે તમે સારા ઘૂસણખોર હોઈ શકો છો. આવું હોય તો તમે તમારી જાતને સ્ટ્રેટેજીસ્ટ તરીકે પ્રોજેક્ટ કરો. અને તમને ગોસિપ કરવાની કુ-ટેવ હોય તો કમ્યુનિકેશન ડિસેમિનેશન એક્સપર્ટ છું એવું કહી શકો.